CELEX: 32020R2042
Language: el
Date: 2020-12-11 00:00:00
Title: Εκτελεστικός κανονισμός (ΕΕ) 2020/2042 της Επιτροπής της 11ης Δεκεμβρίου 2020 για την τροποποίηση του εκτελεστικού κανονισμού (ΕΕ) 2020/464 όσον αφορά την ημερομηνία εφαρμογής του και ορισμένες άλλες ημερομηνίες που σχετίζονται με την εφαρμογή του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου για τη βιολογική παραγωγή (Κείμενο που παρουσιάζει ενδιαφέρον για τον ΕΟΧ)

14.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 420/9
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/2042 ΤΗΣ ΕΠΙΤΡΟΠΗΣ
         της 11ης Δεκεμβρίου 2020
         για την τροποποίηση του εκτελεστικού κανονισμού (ΕΕ) 2020/464 όσον αφορά την ημερομηνία εφαρμογής του και ορισμένες άλλες ημερομηνίες που σχετίζονται με την εφαρμογή του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου για τη βιολογική παραγωγή
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 του Συμβουλίου (1), και ιδίως το άρθρο 10 παράγραφος 6, το άρθρο 14 παράγραφος 3, το άρθρο 15 παράγραφος 3, το άρθρο 16 παράγραφος 3, το άρθρο 17 παράγραφος 3 και το άρθρο 26 παράγραφος 7 στοιχείο δ),
         Εκτιμώντας τα ακόλουθα:
         
                     (1)
                  
                  
                     Λόγω της πανδημίας COVID-19 και της σχετικής κρίσης στον τομέα της δημόσιας υγείας, ο κανονισμός (ΕΕ) 2020/1693 του Ευρωπαϊκού Κοινοβουλίου και του Συμβουλίου (2) ανέβαλε κατά ένα έτος την ημερομηνία εφαρμογής του κανονισμού (ΕΕ) 2018/848, καθώς και άλλες σχετικές ημερομηνίες που αναφέρονται στον κανονισμό (ΕΕ) 2018/848.
                  
               
                     (2)
                  
                  
                     Με τον εκτελεστικό κανονισμό (ΕΕ) 2020/464 της Επιτροπής (3) θεσπίστηκαν ορισμένοι κανόνες εφαρμογής του κανονισμού (ΕΕ) 2018/848 όσον αφορά τα έγγραφα που απαιτούνται για την αναδρομική αναγνώριση περιόδων για σκοπούς μετατροπής, την παραγωγή βιολογικών προϊόντων και τις πληροφορίες που πρέπει να παρέχουν τα κράτη μέλη. Για λόγους ασφάλειας δικαίου, οι εν λόγω κανόνες θα πρέπει να εφαρμόζονται από την ημερομηνία εφαρμογής του κανονισμού (ΕΕ) 2018/848.
                  
               
                     (3)
                  
                  
                     Ως εκ τούτου, είναι αναγκαίο να ευθυγραμμιστεί η ημερομηνία εφαρμογής του εκτελεστικού κανονισμού (ΕΕ) 2020/464 και άλλες επακόλουθες ημερομηνίες που περιλαμβάνονται σε αυτόν με την ημερομηνία εφαρμογής του κανονισμού (ΕΕ) 2018/848.
                  
               
                     (4)
                  
                  
                     Επομένως, ο εκτελεστικός κανονισμός (ΕΕ) 2020/464 θα πρέπει να τροποποιηθεί αναλόγως.
                  
               
                     (5)
                  
                  
                     Δεδομένης της ανάγκης να εξασφαλιστεί άμεσα ασφάλεια δικαίου για τον τομέα της βιολογικής παραγωγής όσον αφορά την αναβολή της ημερομηνίας έναρξης εφαρμογής του εκτελεστικού κανονισμού (ΕΕ) 2020/464, ο παρών κανονισμός θα πρέπει να αρχίσει να ισχύει το συντομότερο δυνατόν.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής βιολογικής παραγωγής,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2020/464 τροποποιείται ως εξής:
            
                        (1)
                     
                     
                        Στο άρθρο 25 παράγραφος 4, η δεύτερη περίοδος αντικαθίσταται από την ακόλουθη:
                        «Αυτές οι πληροφορίες παρέχονται έως τις 30 Ιουνίου κάθε έτους και θα παρασχεθούν για πρώτη φορά έως τις 30 Ιουνίου 2023 όσον αφορά το έτος 2022.»·
                     
                  
                        (2)
                     
                     
                        στο άρθρο 26 παράγραφοι 1, 5, 6 και 7, οι λέξεις «από την 1η Ιανουαρίου 2029 το αργότερο» αντικαθίστανται από τις λέξεις «από την 1η Ιανουαρίου 2030 το αργότερο»·
                     
                  
                        (3)
                     
                     
                        στο άρθρο 26 παράγραφοι 2, 3 και 4, οι λέξεις «από την 1η Ιανουαρίου 2024 το αργότερο» αντικαθίστανται από τις λέξεις «από την 1η Ιανουαρίου 2025 το αργότερο»·
                     
                  
                        (4)
                     
                     
                        στο άρθρο 27, το δεύτερο εδάφιο αντικαθίσταται από το ακόλουθο κείμενο:
                        «Εφαρμόζεται από την 1η Ιανουαρίου 2022».
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 150 της 14.6.2018, σ. 1.
         
            (2)  Κανονισμός (ΕΕ) 2020/1693 του Ευρωπαϊκού Κοινοβουλίου και του Συμβουλίου της 11ης Νοεμβρίου 2020 σχετικά με την τροποποίηση του κανονισμού (ΕΕ) 2018/848 για τη βιολογική παραγωγή και την επισήμανση των βιολογικών προϊόντων όσον αφορά την ημερομηνία εφαρμογής του και ορισμένες άλλες ημερομηνίες που αναφέρονται στον εν λόγω κανονισμό, (ΕΕ L 381 της 13.11.2020, σ. 1.)
         
            (3)  Εκτελεστικός κανονισμός (ΕΕ) 2020/464 της Επιτροπής της 26ης Μαρτίου 2020 για τη θέσπιση ορισμένων κανόνων εφαρμογής του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου όσον αφορά τα έγγραφα που απαιτούνται για την αναδρομική αναγνώριση περιόδων για σκοπούς μετατροπής, την παραγωγή βιολογικών προϊόντων και τις πληροφορίες που πρέπει να παρέχουν τα κράτη μέλη (ΕΕ L 98 της 31.3.2020, σ. 2).